લાહોરમાં પત્રકારો સાથે વાત કરતાં રિચર્ડસને એ વાતને પણ નકારી કાઢી હતી કે આઇસીસીનો પાકિસ્તાનની સરખામણીમાં ભારત તરફ વધારે પડતો ઝુકાવ છે. તેમણે કહ્યું, ”ભારત જો પાકિસ્તાન સાથે રમવા માટે તૈયાર ના હોય તો તેને આઇસીસી મજબૂર કરી શકે નહીં. દ્વિપક્ષી શ્રેણી બે ક્રિકેટ બોર્ડ વચ્ચેની સમજૂતીથી રમી શકાય છે. અમે પણ ઇચ્છીએ છીએ કે ભારત અને પાકિસ્તાન દ્વિપક્ષી શ્રેણી રમે, પરંતુ એ બંને દેશ વચ્ચે રાજકીય તણાવ છે અને કોઈ પણ જાતનું ક્રિકેટ વર્તમાન સંબંધો પર નિર્ભર કરે છે.”